నిగర్ సుల్తానా

నిగర్ సుల్తానా  (; born 1 August 1997) ఒక  బంగ్లాదేశ్ క్రికెట్ క్రీడాకారిణి.  ఒకరోజు అంతర్జాతీయ, మహిళా T20I పోటీలలో  బంగ్లాదేశ్ మహిళా క్రికెట్ జట్టుకు నాయకత్వం వహించింది. ఆమె వికెట్ కీపర్, కుడిచేతి వాటం బ్యాటర్ మధ్యవరుసలో ఆడుతుంది.

 జీవితచరిత్ర 
జూన్ 2018లో , నిగర్ 2018 మహిళల ట్వంటీ 20 ఆసియా కప్ టోర్నమెంట్ లో బంగ్లాదేశ్  మొట్టమొదటి మహిళల ఆసియా కప్ ను    గెలుచుకున్న జట్టులో పాల్గొంది. నెల తరువాత 2018 ఐసిసి మహిళల ప్రపంచ ట్వంటీ 20 క్వాలిఫైయర్ టోర్నమెంట్ కోసం బంగ్లాదేశ్ జట్టులో ఆమె ఎంపికైంది.

2018లో వెస్టిండీస్ లో  జరిగిన 2018 ఐసీసీ మహిళల ప్రపంచ ట్వంటీ20 టోర్నమెంట్ కు  బంగ్లాదేశ్ జట్టుకు ఆమె ఎంపికైంది. 2019 ఆగస్ట్  స్కాట్లాండ్ లో  జరిగిన 2019 ఐసిసి ఉమెన్స్ వరల్డ్ ట్వంటీ 20 క్వాలిఫైయర్ టోర్నమెంట్ కు  బంగ్లాదేశ్ జట్టులో ఆమె ఎంపికైంది.  2019లో ఆస్ట్రేలియాలో ఐదు మ్యాచ్ ల సిరీస్ కు  ముందు మహిళల గ్లోబల్ డెవలప్మెంట్ స్క్వాడ్ లో  ఆమె పేరు చేర్చారు. ఇంకా దక్షిణాసియా క్రీడలలో క్రికెట్ టోర్నమెంట్ కోసం బంగ్లాదేశ్ జట్టులో ఆమె ఎంపికైంది. బంగ్లాదేశ్ జట్టు శ్రీలంకను రెండు పరుగుల తేడాతో ఓడించి బంగారు పతకాన్ని గెలుచుకుంది.

2020లో ఆస్ట్రేలియాలో జరిగే 2020 ఐసిసి మహిళా  టి20 ప్రపంచ కప్ కోసం బంగ్లాదేశ్ జట్టులో ఆమె ఎంపికైంది. టోర్నమెంట్లో నాలుగు మ్యాచ్ లలో 114 పరుగులతో ఆమె బంగ్లాదేశ్ తరఫున అత్యధిక పరుగులు చేసిన క్రీడాకారిణిగా నిలిచింది.

నవంబర్  2021లో జింబాబ్వేలో జరిగిన 2021 మహిళల క్రికెట్ ప్రపంచ కప్ క్వాలిఫైయర్ టోర్నమెంట్ కోసం బంగ్లాదేశ్ జట్టుకు కెప్టెన్ గా ఎంపికైంది. జనవరి 2022లో మలేషియాలో జరిగే 2022 కామన్వెల్త్ గేమ్స్ క్రికెట్ క్వాలిఫైయర్ టోర్నమెంట్ కోసం,  తరువాత అదే నెలలో న్యూజిలాండ్ లో  జరిగే 2022 మహిళల క్రికెట్ ప్రపంచ కప్ కోసం బంగ్లాదేశ్ జట్టుకు కూడా  కెప్టెన్ గా  ఎంపికైంది.

 సూచనలు 

వర్గం:వికెట్ కీపర్లు
వర్గం:జీవిస్తున్న ప్రజలు
వర్గం:1997 జననాలు
వర్గం:క్రికెట్ క్రీడాకారిణులు